ร้านนี้เค้ามีโปรโมชั่นเรื่อยๆ ให้ถ่ายรูปแชร์ลงเฟสและได้รับส่วนลด 30-80% อะไรก็ว่าไป แต่เท่าที่ดู ราคาเต็มที่ยังไม่ลดนี่แอบสูงไปมาก เมนูที่ได้ลองนะคะ
- ไก่แช่เหล้า (129 บาท ลด 80% เหลือ 26 บาท) ปริมาณมีไม่มาก เนื้อไก่นุ่ม เข้ารส อร่อยดีค่ะ
- เป็ดย่างฮ่องกงคู่หมั่นโถว (498 บาท ลด 50% เหลือ 249 บาท) เป็ดหนังกรอบ เนื้อนุ่ม รสชาติดีค่ะ 
- ผักปวยเล้งผัดไข่สามอย่าง ชอบเมนูนี้สุด ส่วนตัวชอบกินไข่เยี่ยวม้า และผักปวยเล้งตัวน้ำซุปกลมกล่อม เล็กชอบที่มันไม่มัน เอามาช่วยตัดเลี่ยน 
- กุ้งผัดซอสเปรี้ยวหวาน กุ้งสดโอเค ผัดเปรี้ยวหวานครบรส แต่ค่อนข้างมันทีเดียว
- มะเขือหมูสับ อันนี้รสชาติดี กินร้อนๆกับข้าวสวยอร่อยเลย แต่รู้สึกว่ามันเช่นกัน 
- ผัดถั่วแขก ดีมาก สั่ง 2 จานเลย
- ของหวาน ถ้าจำไม่ผิดจะตกถ้วยละ 88 บาท สาคูแคนตาลูป ตัวน้ำเป็นน้ำกะทิเค็มๆ ไม่ค่อยถูกปาก ชอบแนวนมสดมากกว่าและซุปงาดำ อันนี้ชอบเป็นการส่วนตัวอยู่แล้ว หวานอ่อนๆกำลังดี 
